四真人降魏夫人歌共五章（幷序） 二
作者：項宗
朝代：唐

paragraphs: 紫霞儛玄空，神風無綱領。
歘然滿八區，祝爾豁虛靜。
八窗無常朗，有冥亦有炅。
洞觀三丹田，寂寂生形景。
凝神挻相遇，雲姿卓鑠整。
愧無郢石運，蓋彼自然穎。
勤密攝生道，泄替結災眚。
靈期自有時，攜袂乃俱上。
（以上均見《雲笈七籤》卷九六。
）（按：以上諸詩，《雲笈七籤》未云出處，今考應出《南嶽魏夫人傳》。
檢顏真卿《文忠集》卷九《晉紫虛元職工領上真司命南嶽夫人魏夫人仙壇碑銘》云：「于是西王母擊節而歌。
歌畢，馮雙禮珠彈雲璈而答歌，餘真人各歌。
」《太平廣記》卷五八《魏夫人》條引《集仙錄》及《本傳》云：「于是四真吟唱，各命玉女，彈琴擊鐘吹簫，合節而發歌。
……是時太極真人命北寒玉女宋聯消，彈九氣之璈，青童命東華玉女煙景珠，擊西盈之鐘。
暘谷神王命神林玉女賈屈廷，吹鳳唳之簫，青虛真人命飛玄玉女鮮于虛，拊九合玉節。
太極真人發《排空之歌》，青童吟『太霞』之曲，神王諷『晨啓』之章，清虛詠『駕飈』之詞。
……王母擊節而，三元夫人彈雲璈而答歌，餘真各歌。
」魏夫人，傳爲西晉時人，陶弘景《真誥》已載其事，惟較簡略。
晉范邈撰《南真傳》，今不存。
《太平廣記》所錄《本傳》，據陳國符先生《道藏源流考》考證，應即《新唐書·藝文志》著錄之項宗《紫虛元君魏夫人內傳》之節文。
參以顏《碑》所云，其說可信。
項宗，陳考爲唐人。
《雲笈七籤》所據，當即項宗之書，《太平廣記》刪去諸詩，猶錄存之，較可寶惜。
）。